Στάμος Παπαφράγκος

Ο Στάμος Παπαφράγκος (1872 - 27 Νοεμβρίου 1942) ήταν Έλληνας νομικός.

 Βιογραφικά στοιχεία 

Γεννήθηκε στην Αθήνα και ήταν γιος του Αθανασίου Παπαφράγκου, δικαστικού και γενικού γραμματέα του Υπουργείου Δικαιοσύνης. Από την πλευρά του πατέρα του καταγόταν από οικογένεια αγωνιστών του Μεσολογγίου. Σπούδασε νομικά και έγινε διδάκτωρ του Πανεπιστημίου Αθηνών. Αρχικά ιδιώτευσε ως δικηγόρος και στη συνέχεια ακολούθησε το επάγγελμα του δικαστικού διοριζόμενος το 1929 αντιπρόεδρος του Συμβουλίου της Επικρατείας.Δικαστές του ΣτΕ , από την επίσημη ιστοσελίδα του Συμβουλίου της Επικρατείας Την περίοδο 1929 - 1935 διετέλεσε πρόεδρος του Β΄ τμήματος του ΣτΕΔιατελέσαντες πρόεδροι τμημάτων του ΣτΕ , από την επίσημη ιστοσελίδα του Συμβουλίου της Επικρατείας και το 1935 διορίστηκε πρόεδρος του Συμβουλίου της Επικρατείας, θέση στην οποία παρέμεινε μέχρι και το 1941, οπότε και ύστερα από πιέσεις του τότε Αρχιεπισκόπου Δαμασκηνού αντικαταστάθηκε.Διατελέσαντες πρόεδροι του ΣτΕ , από την επίσημη ιστοσελίδα του Συμβουλίου της Επικρατείας Συγκεκριμένα υποστηρίζεται ότι ο Δαμασκηνός εκδικήθηκε τον πρόεδρο και τον εισηγητή του Συμβουλίου της Επικρατείας, για την προ τριετίας δικαστική ακύρωση της εκλογής του ως αρχιεπισκόπου.Δίκαιο και Δικαιοσύνης Ελληνικής εκδοχής, άρθρο της εφημερίδας "Ελευθεροτυπία" Το 1935 εξελέγη πρόεδροςΣπύρος Βλαχόπουλος, Η κρίση του κοινοβουλευτισμού στο Μεσοπόλεμο, Αθήνα 2012, εκδόσεις Ευρασία, σελ. 163 - 165 της επιτροπής για τη σύνταξη σχεδίου νέου Συντάγματος, η οποία έμεινε γνωστή ως επιτροπή Παπαφράγκου.

Είχε σημαντικό συγγραφικό έργο ενώ διετέλεσε μέλος της συντακτικής και αναθεωρητικής επιτροπής του Αστικού Κώδικα. Υπήρξε νομικός σύμβουλος της Κρητικής Πολιτείας την περίοδο 1903 - 1905Εγκυκλοπαίδεια Παπυρος Λαρους Μπριταννικα, Αθήνα, τόμος 48, σελίδα 125, πρόεδρος του Δικηγορικού Συλλόγου Αθηνών (1926 - 1929), πρόεδρος του διοικητικού συμβουλίου της Ιστορικής και Εθνολογικής Εταιρείας της Ελλάδος (1924 - 1942), γενικός γραμματέας του Φιλολογικού Συλλόγου "Παρνασσός" κ.α.

Απεβίωσε από καρδιακή προσβολή το 1942.

Πηγές

Κατηγορία:Έλληνες δικαστικοί
Κατηγορία:Πρόεδροι του Συμβουλίου της Επικρατείας